Държавен вестник, бр. 58, 2025 г., стр. 71

БРОЙ  58	
Д Ъ Р Ж А В Е Н  В Е С Т Н И К 	
СТР.  71   
17. да дава своевременно на дежурния по 
хранителен блок заявките за заделяне на 
храна за военнослужещите от наряда и за 
отсъстващите по служебни причини;
18. да посреща оперативния дежурен (дежур­
ния по военно формирование или неговия 
помощник) и преките началници от командир 
на ротата и нагоре, като подава командата 
„МИРНО!“ и рапортува, например: „Господин 
(госпожо) капитан, през време на дежурството 
ми в ротата инциденти не е имало (имаше). 
Ротата е на занятие в района на стрелбището. 
Дежурен по пета танкова рота – младши сер­
жант Иванов (Иванова)“, и да ги придружава 
в разположението на ротата; когато в помеще­
нието няма други военнослужещи, командата 
„МИРНО“ не се подава, а само се рапортува; 
на другите офицери и на главния сержант на 
ротата (батареята) дежурният не рапортува, 
а само се представя; когато пристигналият в 
ротата командир (началник) бъде посрещнат 
от командира на ротата (батареята) или се 
придружава от него, дежурният по рота (бата­
рея) само се представя, например: „Господин 
(госпожо) майор, дежурен на 3-та танкова 
рота – младши сержант Иванов (Иванова)“.
Чл. 317. Когато ротата (батареята) е на­
станена в населен пункт, дежурният по рота 
е длъжен:
1. да контролира военнослужещите да не 
напускат района, в който е разположена ро­
тата (батареята);
2. да контролира носенето на определеното 
униформено облекло;
3. да контролира спазването на вътрешния 
ред;
4. да задържа и предава на главния сержант 
на ротата нарушителите на вътрешния ред.
Чл. 318. На разположение на дежурния по 
рота (батарея) трябва да има:
1. правила за задълженията на дежурния 
по рота и на дневалния по рота;
2. правила за действия при привеждане в 
по-висока бойна готовност;
3. правила за мерките за пожарна безо­
пасност;
4. схеми за евакуация на личния състав, 
оръжието и боеприпасите при пожар;
5. разпределението на времето;
6. списък на военнослужещите от ротата, 
в който са посочени адресите, телефоните и 
начините за оповестяване;
7. схема за участъка от района, зачислен 
на ротата за почистване;
8. образци (слепки) от печатите, с които 
се запечатват стаята за съхраняване на оръ­
жието, пирамидите, касите за пистолетите и 
шкафовете (сандъците) за имущество;
9. книга за приемане и сдаване на дежур­
ството (приложение № 21);
10. книга за раздаване на оръжието и бое­
припасите (приложение № 11);
11. книга за преглед (проверка) на оръжието 
(приложение № 17);
12. опис на документите, печатите и иму­
ществото, охранявано от вътрешния наряд;
13. книга за боен разчет в ротата;
14. номерата на телефоните на пожарната 
команда и на оперативния дежурен (дежурния 
по военно формирование);
15. личен печат на дежурния по рота;
16. Устав за войсковата служба на въоръ­
жените сили на Република България.
Раздел XI
Дневален по рота (батарея)
Чл. 319. (1) Дневалният по рота отговаря за 
опазване на намиращото се под негова охрана 
имущество на ротата (батареята).
(2) Дневалният по рота е подчинен на 
дежурния по рота.
Чл. 320. (1) Дневалният по рота е длъжен:
1. да не напуска охранявания район без 
разрешение на дежурния по рота;
2. да подава команда „МИРНО!“ при вли­
зане в помещението на ротата на оперативния 
дежурен (дежурния по военно формирование 
или неговия помощник), на командира на ро­
тата и на по-старши командири (началници);
3. да повика дежурния по рота при влизане 
в помещението на ротата на други офицери 
освен тези по т. 2 – например: „Дежурният 
по рота, на изхода“;
4. да докладва на дежурния по рота за 
всички нарушения и инциденти в ротата;
5. да поддържа реда и чистотата в района 
на ротата (батареята);
6. да спазва реда и правилата за палене и 
гасене на дежурното осветление;
7. да контролира тютюнопушенето и чисте­
нето на обувките и облеклото да се извършва 
само в определените за тази цел места;
8. да не допуска влизането на външни лица 
в помещенията на ротата без разрешение на 
дежурния по рота;
9. да не допуска изнасяне на оръжие, иму­
щество или вещи от помещенията на ротата 
без разрешение на дежурния по рота;
10. да знае по всяко време къде се намира 
дежурният по рота.
(2) Дневалният от свободната смяна е 
длъжен:
1. да не напуска помещението на ротата 
без разрешение на дежурния по рота;
2. да поддържа реда и чистотата в поме­
щенията на ротата;
3. да изпълнява задълженията на дежурния 
по рота, когато го замества.
Чл. 321. На дневалния, охраняващ района 
(обекта), се забранява да сяда, да ляга, да спи, 
да снема снаряжението си, да разкопчава дре­
хите си, да удовлетворява естествена нужда, да 
пуши или да извършва други дейности, които